《南安岩主定光古佛木刻像赞》
宋代·释德洪

秦时𨍏轹，如刀口希。廓然见前，石火莫追。法于是中，不著思惟。

举既不顾，咦之而往。天中函盖，目机铢两。久雨不晴，清机历掌。

孰传其要，绝尘逸群。深明二子，详豁诸孙。维定光佛，出豁之门。

以真如用，使令万象。反易黠鲁，纵夺雨旸。洗痴暗目，回颠倒想。

示汝语言，一切智畏。如月入水，如风行空。无所妨碍，赠以之中。

又复怜汝，□□未识。方其死时，谓是生日。如光照珠，如甜说蜜。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。